cyanic-selkie/wikianc huggingface dataset:
Den greske antikkens litteratur
Den førklassiske antikken
De fantes en rekke myter, sagn og epos som ble formidlet, men det meste har gått tapt, skjønt selv i antikken var grekerne selv enige om at Iliaden og Odysseen måtte rangeres over alt annet. At disse er langt eldre enn den tilskrevne opphavsmannen Homer gjenspeiles i de bevarte anakronismene, blant annet beskrivelsene av den foreldete teknikken med stridsvogner som ettertiden skjønte lite av og blant mykenernes bronsevåpen snek det seg inn beskrivelser av jern. Dette har betydning for historikerne, men ikke for litteraturviterne, for også William Shakespeares historiske skuespill strutter av unøyaktigheter som har liten betydning for sammenhengen.
Cabinet Committee on Security
Cabinet Committee on Security (CCS) er et indisk organ under den sentrale regjeringen som har ansvar for å bestemme Indias forsvarsutgifter og diskutere og avgjøre saker knyttet til nasjonal sikkerhet, samt utarbeide og vedta viktige avtaler. CCS ledes av den indiske statsministeren. Rådet består av forsvarsministeren, finansministeren, innenriksministeren og utenriksministeren.
Den greske antikkens litteratur
Den førklassiske antikken
Et særtrekk ved gresk litteratur er de guder som opptrer i de homeriske epos; aldri har det eksistert en slik ekstrem antropomorfisme, hverken før eller senere har guder vært mer lik mennesker, både i det ytre og i det indre, bortsett fra at de ikke kunne dø. De greske diktere opphøyde i praksis mennesket slik at de var gudenes speilbilde. Men det var først da grekerne fikk en skriftkultur at de var i stand til en systematisk undersøkelse av sin egen religion og religiøse forestillinger. Homer var da bare begynnelsen. Den egentlige teogonien er tilskrevet Hesiod som ifølge Herodot «laget gudenes genealogi og tildelte de forskjellige guder spesielle navn og funksjoner, og uttalte seg om hvordan de så ut.»
Åkra
Kommunesenteret i tidligere Åkra kommune er Åkrehamn, som kommer av åker og havn. Dette tettstedet er sammenvokst med tettstedet Vedavågen, som også tilhørte den tidligere kommunen. De fleste åkrene er nå erstattet av butikker, bolighus eller annen tettbebyggelse. Tidligere var Åkrehamn en av de viktigste havnene innen fiskeindustri og bærer enda preg av det. Åkra har en sandstrand som strekker seg fra midt på vestsiden av Åkra til Ferkingstad, sør for Åkra.
Gloriana (opera)
Historie
Operaen ble skrevet for Elizabeth IIs kroning og ble oppført første gang i 1953 i Royal Opera House i London. Det blir imidlertid sagt at dronningen ble skuffet.
Hedwigiella
Hedwigiella er en slekt av biller som hører til familien praktbiller (Buprestidae).
Tanja Gogova
Tanja Gogova (Таня Гогова Гогова født 28. april 1950 i Kardzhali), bulgarsk volleyballspiller som deltok i de olympiske leker 1980 i Moskva.
Hedwigiella
Utseende
Bittesmå (2-3 millimeter), brede, blanke, mørke praktbiller. Oversiden er fint og spredt punktert, delvi kledt med lyse skjell.
Bhutan under Sommer-OL 2016
Bhutan deltok under Sommer-OL 2016 i Rio de Janeiro, Brasil i perioden 5. – 21. august 2016. To kvinnelige utøvere deltok i to idretter; bueskyting og skyting. Dette var niende gangen Bhutan deltok i et sommer-OL. Bueskytteren Karma Karma var landets flaggbærer under åpningsseremonien.
Hedwigiella
Levevis
Disse små praktbillene minerer i blader.
Den greske antikkens litteratur
Skriftlitteraturen
Utdannelse i oldtidens Hellas var privat, ikke det offentliges ansvar. Det eksisterte private lærere, eller man var henvist til individuell veiledning fra eldre eller jevnaldrende, skjønt sofistene reiste rundt og tilbød undervisning i talekunst, filosofi og statsmannskunst for høy betaling. Undervisning var et forhold lærer-disippel.
Tanja Gogova
Gogova vant en olympisk bronsemedalje i volleyball under OL 1980 i Moskva. Hun var med på det bulgarske laget som kom på tredjeplass i volleyballturneringen for damer bak Sovjetunionen og Øst-Tyskland. Bulgaria tapte semifinalen mot Øst-Tyskland med 2-3 men vant bronsefinalen med 3-2 over Ungarn. Gogova spilte fem kamper i OL-turneringen.
Adventsstjerne
En adventsstjerne er en stjerneformet pyntegjenstand i adventstiden. Tradisjonelt henges den opp første dag i advent som et symbol på betlehemsstjernen. Den er ofte oransje med sju tagger. Adventsstjernen er som oftest opplyst innenfra av en lyspære eller lignende. Den tradisjonelle plasseringen er sentrert nesten øverst i vinduet.
Hedwigiella
Utbredelse
Slekten er utbredt i Amerika.
Gloriana (opera)
Handling
Den handler om relasjonen mellom Elisabeth I og jarlen av Essex. Dansene i andre akten framføres iblant separat.
Den greske antikkens litteratur
Skriftlitteraturen
Forskjellene i det greske samfunn var store. I Sparta synes det som om kun eliten hadde ferdigheter i skrift, mens det i Athen var langt bedre, og mot slutten av 400-tallet f.Kr. kunne de fleste lese, slaver og kvinner unntatt. Enkelte i Nikias' hær på Sicilia kunne ikke bare lese og skrive, men endog undervise i det. Ved begynnelsen av 300-tallet f.Kr. synes det som om det var en viss bokproduksjon, og det er påvist eksport av bøker til Sicilia, Svartehavet og Kypros.
Cabinet Committee on Security
Under kan du se en komplett liste over de ulike komiteene som CCS består av:
Hedwigiella
Systematisk inndeling
Slketen har nylig blitt skilt ut igjen fra Hylaeogena.
Gloriana (opera)
Akt 1
Mountjoy vinner under en ridderturnering. Essex utfordrer ham til duell og blir skadet. Dronningen skjenner på dem for at de er sjalu. Cecil informerer dronningen om en affære mellom Penelope og Mountjoy. Essex gjør kur til dronningen med å spille lutt og får tillatelse til å angripe den irske rebellen Tyrone. Dronningen ber om styrke.
Adventsstjerne
Historie
Adventsstjernen har sitt opphav tilbake til 1880-tallets Herrnhut i Sachsen. Fabrikkproduksjon av adventsstjerner kom i gang tidlig på 1900-tallet. Adventsstjerner ble populære i Norden i mellomkrigstiden.
Gloriana (opera)
Akt 2
Et maskeradeball holdes til ære for dronningen. Mountjoy og Penelope treffes i hagen. Essex kritiserer dronningen for at hun forhindrer hans militære planer. Hoffet danser danser der danserne kastes opp i luften. Damene drar seg tilbake. For å straffe lady Essex for at hun bærer en for overdådig drakt, bærer hun den selv. Essex utnevnes til Lord Deputy of Ireland.
Den greske antikkens litteratur
Skriftlitteraturen
Bøker ble framstilt av strimler med ark av papyrus klistret sammen kant i kant til de dannet en rull, og teksten skrevet i spalter. Bøker slik vi kjenner dem kom først langt senere. Å lese var tungt tilgjengelig. Det fantes ingen tegnsetting og ingen mellomrom mellom ordene. Handel med bøker skjedde i beskjedent omfang. Å legge for sterk vekt på det skrevne ord i gresk litteratur er således misvisende. Grekerne holdt taler og lyttet. Til og med deres arkitektur var preget av det talte ord, de store utendørsteatrene, forsamlingshallene som det karakteristiske ved alle greske byggverk, den overbygde, åpne søylegangene, stoaen. Begrepet for filosofien til stoikerne har sitt navn fra stoaen.
Lyrikk ble skapt på tanke på offentlig framføring, ofte med kor, og selv ved prosa var det tilfelle, Herodot holdt offentlige opplesninger fra sitt historieverk, og Platon, som selv var en produktiv forfatter, ga åpent uttrykk for mistro til skriftlitteraturen da man ikke kunne stille den spørsmål. Sokrates dyrket samtalen og skrev aldri en linje.
Episk poesi
Begynnelsen på gresk litteratur er preget av to monumentale episke verker; Iliaden og Odysseen. Den antatte forfatteren selv, Homer, er innhyllet i mystikk. Selv om bøkene er kreditert ham er det sikkert at deres røtter strekker seg langt tilbake før hans tid. Iliaden er den berømte fortellingen om den ti år lange Trojakrigen fra den greske bronsealderen. Den er sentrert om guden Akilles som har verdsliggjort det greske heroiske idealet.
Mens Iliaden er ren tragedie er Odysseen en blanding av både tragedie og komedie. Det er fortellingen om sjøfareren Odyssevs, en av krigerne fra Trojakrigen. Etter å ha kjempet ti år i krigen tilbringer han ytterligere ti år på å seile hjem til sin hustru og familie. I løpet av denne ti år lange sjøreisen mister han sitt skip, sine kamerater og kommer til sist hjem til Ithaka forkledd som en tigger.
Som det første verket i den greske antikke litteraturen benyttet Homer epos på heksameter i Iliaden. Den ble nedtegnet på 700-tallet f.Kr., men bygger på muntlig tradisjon. Verkets avhengighet av Homer og dets forhold til faktiske historiske hendelser har blitt livlig diskutert, også det homeriske spørsmål om hvordan opphavet skal bedømmes. Begge disse verkene er basert på gamle legender. Fortellingene er forkledd i et språk som er enkelt, direkte, uttrykksfullt og veltalende. Begge verkene er like lesbare i dag som de var i oldtidens Hellas. Med disse to verkene har Homer blitt karakterisert som den vestlige litteraturens far.
Bhutan under Sommer-OL 2016
Eksterne lenker
Sommer-OL 2016 offisielle nettside - Bhutan
Śūraṅgamasamādhisūtraen
Śūraṅgamasamādhisūtraen (sanskrit; tradisjonell kinesisk: 首楞嚴三昧經, forenklet kinesisk: 首楞严三昧经, pinyin: Shǒuléngyán sānmèi jīng, Wade-Giles: Shou-leng-yen San-mei Ching) er en tidlig mahāyānasūtra av indisk opprinnelse. Sūtra’en fokuserer på den transcendentale naturen, de overnaturlige kreftene og de transformative bragder som tildeles utøveren av den meditasjon som kalles "Śūraṅgama samādhi" eller samādhi av heroisk progresjon.
Den greske antikkens litteratur
Episk poesi
Eposet, dramatiske og opphøyde fortellinger i bundne vers og med formellspråk, er en av de eldste litterære sjangre og som fantes allerede i Orienten med Gilgamesjeposet og andre, noe som også er et belegg for en østlige innflytelse. Formellspråket i eldre epos ble hos Homer de typiske stående epitetene, skjønt en del former ble overtatt direkte («så han talte og satte seg ned»). Mens eldre orientalske epos kunne strekke seg over et langt tidsrom, utspiller Iliaden seg i løpet av 53 dager og Odysseen på 40 dager. Materialet i de homeriske epos ble anvendt allerede under antikken, og har fortsatt blitt benyttet som emne for litterære verk i vår samtid, dels i form av intertekstualitet, og dels gjennom å bearbeide motivene.
Roy Bentley
Roy Thomas Frank Bentley (født 17. mai 1924 i Bristol i England, død 20. april 2018) var en engelsk fotballspiller og -manager.
Den greske antikkens litteratur
Episk poesi
Nesten samtidig som Homer nedtegnet sine epos skrev Hesiod sitt læredikt Theogonien (Gudenes tilblivelse) på heksameter, samt Arbeid og dager, et dikt på rundt 800 vers. Selv denne sjanger har sitt orientalske lån, og minner om eldre litteratur fra andre land på andre språk. På samme måte som det diskuteres om Homer noen gang har eksistert har den samme omtalen også kommet Hesiod til del, men Arbeid og Dager inneholder også en del biografiske opplysninger om Hesiod selv, noe som styrker teorien om at han var en faktisk person. Han var en bonde fra Boiotia i sentrale Hellas, og det er antatt han levde og skrev i tiden rundt 700-600 f.Kr. Arbeid og Dager er en troverdig beskrivelse av det fattige landelivet han kjente godt og det fremmet prinsipper og regler for bønder. Theogonien er en systematisk redegjørelse av skapelsen og om gudene. Livfullt beskrives menneskehetens tidsaldre, begynnelsen på gullalderen for lenge siden, og sammen med Homers verker er dette det nærmeste grekerne kommer en bibel; Homer fortalte om en heroisk ikke altfor fjern fortid mens Hesiod beriket grekerne med skapelsesfortelling og på den motsatte side av skalaen, en redegjørelse av samtiden og hverdagslivets praktiske regler.
Roy Bentley
Bentleys karriere strakk seg over 23 år og fem forskjellige klubber, alle i England. Han hadde blant annet åtte sesonger hos Chelsea FC og fire hos Fulham FC. Med Chelsea vant han i 1955 det engelske mesterskap.
Nordmøre og Romsdal politidistrikt
Nordmøre og Romsdal politidistrikt var til og med 31. desember 2015 et av 27 politidistrikt i Norge med hovedsete i Kristiansund. Arnstein Nilssen var politimester.
Den greske antikkens litteratur
Episk poesi
Det grunnprinsipp som det antikke greske verseskjema var bygget opp med var som med alle språkgrupper, oppbygd rundt språkenes særegne egenart. Grekernes kvantifiserende vers bygget på stavelsenes lengde slik at rytmen kom fram som ordning mellom korte og lange stavelser. I kontrast bygde de romanske språkene på en forestilling om stavelsenes likeverd slik at det var deres samlede antall som hadde betydning, og i germanske språk var det stavelsenes dynamiske aksent, trykket, som var viktig, foruten også vekslingen mellom sterke og svake trykk. Grekernes vers er regelmessig rimløse. De regnet sine versemål i «føtter» som besto av lange og korte stavelser i ulike sammenstillinger, og kunne være meget kompliserte. Av den grunn er det også vanskelig å oversette greske dikt fra oldtiden til eksempelvis norsk.
Nordmøre og Romsdal politidistrikt
Fra 1. januar 2016 ble politidistriktet sammen med Sunnmøre politidistrikt slått sammen til Møre og Romsdal politidistrikt.
Den greske antikkens litteratur
Lyrisk poesi
Fra 600-tallet f.Kr. finnes den eldste bevarte greske poesien, fra øyene i Egeerhavet. Versemål og sjangre hører sammen; jamber ble benyttet for satirer og elegier til klageviser. Den egentlige sanglyrikken kunne bli skrevet på ulike versemål. Poetene synes å ha tilhørt adelige kretser, og til forskjell fra eposet er sanglyrikken ikke heroisk. Den første av de lyriske poetene var antagelig Arkhilokhos fra Paros fra en gang rundt 700 f.Kr. Kun fragmenter gjenstår fra hans verker, noe som også er tilfelle de fleste andre poeter fra oldtiden Hellas. Det som man har kunne lese seg fra de bevarte tekstene antyder at han var en forbitret eventyrer som hadde et meget turbulent liv. Til de tidlige greske poetene hører foruten Arkhilokhos også Sapfo, Anakreon og Alkaios.
Nordmøre og Romsdal politidistrikt
Nordmøre og Romsdal politidistrikt ble opprettet 1. januar 2002. Da ble Nordmøre politidistrikt og Romsdal politidistrikt slått sammen og Vestnes lensmannsdistrikt ble lagt under Sunnmøre politidistrikt.
Den greske antikkens litteratur
Lyrisk poesi
Sang ble benyttet under de fleste viktige faser av livet, til religiøse seremonier, bryllup og begravelser, og til arbeidet. På øya Lesbos gjorde sangen musikalsk framskritt og ble utviklet til kunst ved at man fikk faste melodier, og det kvantitative verset med avvekslende korte og lange stavelser var velegnet for et musikalsk system med hele og halve toner. Den kvinnelige dikteren Sapfo er omgitt av uklare legender, men mange av hennes dikt er bevart og de taler for seg selv, og noen av dem tilhører de mest verdifulle fra den greske litterære arven. Hennes språklige myke musikalitet og forfinelse, og hennes nære evne til å gi personlig uttrykk for smerte og lykke, avskjed og samvær, ble beundret i antikken og i århundrene etter inntil hennes aioliske dialekt gjorde hennes dikt vanskeligere tilgjengelig.
Roy Bentley
Bentley var en del av da det engelske landslaget deltok ved VM i 1950 i Brasil, noe som var landets første VM-deltagelse noen gang. Turneringen endte med at England røyk ut etter den innledende gruppespillet, og Bentley kom ikke på banen underveis.
Bel canto
Bel canto (direkte oversatt: «vakker sang») er et italiensk begrep som refererer til kunsten og teorien bak sangteknikk som oppstod i Italia på slutten av 1500-tallet og nådde høydepunktet tidlig på 1800-tallet. Gioacchino Rossini, Vincenzo Bellini og Gaetano Donizetti er de mest kjente eksponentene for denne stilarten.
Roy Bentley
Titler
Engelsk ligamester
Klondike (Texas)
Klondike er flere steder i Texas:
Nordmøre og Romsdal politidistrikt
I en interimperiode på seks måneder til opp til ett år vil de to tidligere politidistriktene ennå bestå administrativt med hver sin fungerende leder.
I Nordmøre og Romsdal politidistrikt er Arnstein Nilssen i perioden fungerende leder. Han er også visepolitimester i det nye Møre og Romsdal politidistrikt.
Politidistriktet omfattet kommunene i Nordmøre og Romsdal nord for Romsdalsfjorden med til sammen 18 kommuner og litt over 110.000 innbyggere.
Den greske antikkens litteratur
Lyrisk poesi
På 400-tallet oppsto korlyrikken i Sparta, i sin grunnform en vekselspill mellom en korleder og et kor, en utvikling av arbeidsviser og danser. Korlyrikken hadde større publikum enn lyrikken og ble framført på større festivaler. Til sangen danset koret. Den første poeten man kjenner til er Alkman, andre sentrale navn er Pindaros, Simonides og Bakchylides. Korlyrikken var polykoral (se antifon, «motlydende») og ble skrevet i satser av strofer, motstrofer og etterstrofer. Selv om de ble framført på festivaler kunne de inneholde sterke sublime lyriske stykker, som eksempelvis Alkmans naturlyrikk. Pindaros er kjent for siner oder, dityramber, paeaner, threnoi, og epinikier. Dette er framfor alt en poesi for å hylle helter, idrettsmenn og guder. Fra korlyrikken utviklet etter hvert det antikke greske dramaet seg.
Fabeldiktningen var utbredt under klassisk tid. Det finnes dog intet bevart av den mest berømte av fabeldikterne, Aisopos eller Æsop fra antagelig 500-tallet f.Kr.
Det greske drama
Grekerne oppfant eposet og de lyriske formene og benyttet dem med dyktighet. Som ikke det var nok oppfant de også dramaet og produserte mesterverker som fortsatt er anerkjent som dramaets fremste bedrifter.
Tragedien
Som i epikken ble dramaet skrevet på bunnet vers uten rim, hvilket fortsatte å være normen til langt inn i moderne tid. Stoffet til de greske dramaene kommer delvis fra gresk mytologi, delvis fra historien. Å dikte opp en fiktiv fortelling var et fremmed konsept. Gudene ble benyttet som fortellerteknikk for å løse moralske dilemma som oppsto i fortellingene, noe som har gitt til deus ex machina ved at de kunne komme inn på scenen i en maskin. Foruten karakterroller var koret en del av rollebesetningen. Dramaene ble framført med sang til musikkakkompagnement, men ingen noter er blitt bevart. Forestillinger om det musikalske antikke dramaet ga senere opphavet til operaene.
Komedien
Som tragedien oppsto også komedien fra et ritual til ære for Dionysos, men i dette tilfellet var stykket fylt med frilynte uanstendigheter, fornærmelser og utskjellinger. I Athen ble komediene en offisiell del av festivalfeiringene i år 486 f.Kr. og priser ble gitt til de beste produksjonene. Som med tragedieforfatterne er det få verker som er blitt bevart av de største komedieskribentene.
Av verkene til de tidligste forfatterne har bare noe stykker av Aristofanes (død 385 f.Kr.) blitt bevart for ettertiden. Disse er en skattekiste av komisk presentasjon. Han gjorde narr av alle og enhver. For fantasiens mot, for de nådeløse fornærmelsene, for uforbeholdne uanstendigheter, og for skandaløs og grov politisk kritikk, det er knapt noe å sammenligne komediene til Aristofanes med. I Fuglene (414 f.Kr.) holdt han opp demokratiet i Athen for latterliggjørelse. I Skyene (423 f.Kr.) angrep han filosofen Sokrates ved å beskrive en fuglestat i skyene. I Lysistrata (411 f.Kr.) fordømte han krigen i seg selv i en tid da Peloponneskrigen raste mellom Athen og Sparta. I alt har 11 stykker av ham blitt etterlatt ettertiden.
Moerbeke
Moerbeke er en kommune i den belgiske provinsen Øst-Flandern.
Den greske antikkens litteratur
Komedien
Komedien hentet sitt materiale fra samtidens mangfold: politikk, skikker, moter, manerer, laster, døde tradisjoner, bønder, hærførere, slaver og kvinner. Komediedikterne var ikke hemmet med de samme faste bånd som tragikerne, men tok i bruk alle stilistiske effekter tilgjengelig og øste ut hån, forakt og skjellsord, tidvis kamuflert, andre ganger sjokkerende åpent hvor selv ikke gudene gikk fri. Selv under krigen var komedien populær, og det må ha hatt en sterk effekt da en aristofanisk figur som Dikaiopolis i Akharnarerne slynger ut: «Jeg er kommet hit for å skrike, avbryte og slynge ut skjellsord hver gang noen taler om annet enn fred.»
Tsvetana Bozjurina
Tsvetana Bozjurina (bulgarsk: ; født 13. juni 1952 i Pernik), bulgarsk volleyballspiller som deltok i de olympiske leker 1980 i Moskva.
Den greske antikkens litteratur
Komedien
En del kjente dramatikere og deres verk er Aiskhylos (Orestien), Sofokles (Kong Oidipus, Antigone), Evripides (Bakkantinnene, Medea), samt nevnte Aristofanes (Lysistrata). I alt ca 30 tragedier er bevart, men det er kjent at det ble skrevet mange hundre.
Tsvetana Bozjurina
Bozjurina vant en olympisk bronsemedalje i volleyball under OL 1980 i Moskva. Hun var med på det bulgarske laget som kom på tredjeplass i volleyballturneringen for damer bak Sovjetunionen og Øst-Tyskland. Bulgaria tapte semifinalen mot Øst-Tyskland med 2-3 men vant bronsefinalen med 3-2 over Ungarn. Bozhurina spilte fem kamper i OL-turneringen.
Den greske antikkens litteratur
Religion, filosofi, samfunn, vitenskap
En betydelig andel av den førklassiske litteraturen trakk materiale fra gresk mytologi, naturlig nok, blant annet for uttrykke det religiøse livet, men den framvoksende greske litteraturen ble langt mer sekulært enn den orientalske. Theogonien fra 700-tallet er et rent mytologisk verk, men den øvrige greske litteraturen har ikke den samme sterke religiøse posisjon som tilsvarte de store religionsstifterne; som zoroastrismens Avesta, jødedommens Hebraiske Bibel, hinduismens Rigveda og videre. Selv om grekerne hadde sine religiøse forstillinger, var det også rom for filosofer og filosofier som fra rundt 500-tallet f.Kr. på flere måter kan oppfattes som fornuft og ateisme og som var i strid med religiøs absurdisme og folkereligionene. Se Antikkens religionskritikk.
Historiografi
Thukydids (ca. 400 f.Kr.) hovedverk omhandler Peloponneserkrigen mellom Athen og Sparta, og han var selv delaktig i krigen da han ble utnevnt til strategos (general) i 424 f.Kr. Thukydid hadde et strengt fokus på årsak og virkning, og var kresen i valget av observerbare fenomener, og skydde unna rykter og referanser til myter og gudene i sin røffe prosastil. Thukydid var den første historikeren som forsøkte å være fullstendig objektiv. Han ga en konkret, nøyaktig framstilling og tok tilbørlig hensyn til begivenhetenes rekkefølge og sammenheng. Mer enn noen andre forsto Thukydid hva som var Herodots hensikt, nemlig å avdekke drivkreftene bak menneskelig adferd.
En gren av historieverket er biografier over kjente personer ble skrevet i løpet av antikken av eksempelvis Plutark og Diogenes Laertios.
Lovverker
Grekerne hadde også sin samfunnsbetraktninger, og vilje til å regulere samfunnet i lover. Gortyns lovkodeks (ca 450 f.Kr.) på Kreta er den eldste og best bevarte lovsamlingen fra den greske antikken. Lykurg var en lovgiver i Sparta på 600-tallet som etablerte reformer og la grunnlaget for Spartas konstitusjon og samfunnsordning som siden ga opphav til begrepet «spartansk». Drakon var den første lovskriveren i Athen på 600-tallet, og i henhold til Artistoles la Drakon sitt lovverk i 620 eller 621 f.Kr. Han erstattet det tidligere systemet med muntlige lover og blodhevn med en skriftlig kodeks som kun bare bli gjennomført i en rettssal. Den senere Solon (død 558 f.Kr.) har blitt husket som det athenske demokratiets far. Han forsøkte å skape juridiske reformer, Solons konstitusjon, for å motarbeide det politiske, økonomiske og moralske forfallet i Athen. Han er betraktet som en av Hellas' syv vise menn.
Geografi, natur og biologi
I oldtidens Egypt ble det framstilt en del vitenskapelig litteratur, noe som også skjedde i India og Kina. Den er også rikt representert i den greske litteraturen, særlig i tiden under hellenismen. Den utgjør blant annet av enkeltindivider som geografen Klaudios Ptolemaios som på egen hånd reiste til Egypt og Babylon og lærte seg hva vitenskapen der hadde kommet fram til, særlig innenfor naturvitenskap og matematikk.
Vitenskapen under den greske antikken var en del av filosofien, og vitenskapsmenn var i høy grad forfattere i moderne forståelse enn egentlige forskere, likevel var det grunnlaget som ble etablert her det som ble videre utviklet i de ulike fagdisiplinene i Europa i århundrene etter. Naturfilosofen Theofrastos regnes som botanikkens grunnlegger. Biologien ble blandet med geografi og historie, som hos Pedanius Dioskorides på 100-tallet e.Kr., som i sitt verk Peri' hyles iatrikés (Om legemidler) beskrev nær seks hundre planter og med beskrivelse av deres medisinske anvendelse. Den klare framstillingen og de oppmerksomme beskrivelsene førte til at dette arbeidet var standardverket i et halvt årtusen og veiledning i undervisningen i botanikk og farmakognosi.
Geografien var av blant annet økonomiske grunner et emne som ble prioritert, og ble representert av navn som Pytheas fra Massalia som på 300-tallet f.Kr. gjorde sjøreiser for å utforske det nordlige Europa og seilte rundt De britiske øyer. Han beskrev sin reise i en periplus med tittelen På sjøen (Περι του Ωκεανου). Geografen Pausanias levde på 100-tallet e.Kr. og i et lengre verk, Beskrivelse av Hellas (Ἑλλάδος περιήγησις), beskrev han i detaljer av steder, omgivelser og kulturer i oldtidens Hellas. Strabon (død ca 24 e.Kr.) var også geograf, men også historiker og filosof, og hans hovedverk Geografika fylte 17 bind og var en utfyllende beretning om folk og steder fra forskjellige regioner i den kjente verden på hans tid.
Medisin
En senere lege fra hellenismens tid er Galenos (død ca 200 e.Kr.) og hadde som Hippokrates en enorm betydning fram til moderne tid, men ikke utelukkende positiv. Hans kunnskaper om medisin var utvilsomt stor, men hans viten om anatomi og menneskekroppens indre og funksjon var begrenset grunnet forbudet mot disseksjon av mennesker. Isteden kom han fram til sin teori om kroppens væsker fra en ren teoretisk spekulasjon. Han tenkte seg at kroppen var gjennomstrømmet av fire væsker (humorer): svart galle, gul galle, blod og flegma (slim). Disse ble balansert av de fire elementene (ild, luft, vann og jord). Sykdom skyldtes en ubalanse i kroppsvæskene, og senere tiders utbredte bruk av årelating stammer fra Galenos, noe som har drept langt flere mennesker enn hva det har leget dem.
Fysikk og astronomi
Filosofen Demokrit på 400-tallet f.Kr. satte en fram en teori om atomene (ἄτομος", átomos, udelelig/usynlig) som hevder at verden består av tomrom og et uendelig antall udelelige partikler. Alt i verden kan deles i stadig mindre stykker, inntil man når en nedre grense som er atomer (rom fylt av stoff) og tomrom (rom uten stoff).
Arkimedes (død 212 f.Kr.), fysiker, matematiker og oppfinner, men huskes særlig for å ha oppdaget loven om legemers oppdrift i vann (kjent som Arkimedes' lov), foruten å ha vært den første som gjorde en summering av en uendelig rekke med en metode som er i bruk fortsatt. Astronomen Hipparkhos sørget for at gresk astronomi utviklet seg fra ytre til beskrivelser til en vitenskap. Hans kvantitative og nøyaktige modeller for solens og månens bevegelser ble bevart for ettertiden, og kom med den første pålitelige metoden for å forutse solformørkelser, den første stjernekatalogen og den tidligste kjente trigonometriske tabellen.
Filosofi
Den største nyvinningen på 300-tallet f.Kr. var i filosofien. Det var mange greske filosofer, men tre navn ruver over de mange: Sokrates, Platon og Aristoteles. Det er umulig å beregne den enorme innflytelse disse tenkerne hadde på det vestlige samfunn. Sokrates (død 399 f.Kr.) selv skrev antagelig ingenting, men hans tanker (eller rimelige presentasjoner av dem) er gitt av Platons tidlige sokratiske dialoger. Platon (død 347 f.Kr.) var en student av Sokrates, og grunnla Akademiet i Athen, den første institusjon for høyere utdannelse i den vestlige verden. Platon bidro til å legge grunnlaget for vestlig filosofi og vitenskap, og hans litterære raffinement kom til uttrykk i hans dialoger, som har blitt benyttet til å undervise i en rekke emner, blant annet filosofi, logikk, etikk, retorikk og matematikk.
Aristoteles (død 322 f.Kr.), elev av Platon, er bortimot uten rivaler blant vitenskapsmenn og filosofer. Den første setningen i hans Metafysikken (τὰ μετὰ τὰ φυσικά) er: «Alle mennesker ved naturen ønsker å vite». Som Platon skrev han dialoger, men ingen av disse er blitt bevart. Hans hovedverker er hva som synes å representere forelesninger som han holdt i sin egen skole i Athen, Lyceum.
Med Aristoteles fikk grekerne og verden den første reelle litteraturteorien i verket Poetikken. Poetikken inneholdt både deskriptive og normative elementer, og ga opphav til den filosofiske estetikken og sekundært til kanondannelsen, det vil si «rettesnor» eller «forbilde» for litterære samlinger av hva som regnes som best ut fra bestemte kriterier. Med Aristoteles begynte ideer om skjønnlitteraturens kompliserte forhold til virkeligheten å bli diskutert. Aristoteles selv la vekt på det håndverksmessige i diktningen. Den aristoteliske estetikken verdsetter mimesis, det vil si kunst som imiterer eller etterligner virkeligheten eller annen kunst, mens dikternes originalitet i seg selv ikke hadde samme verdi. Diktkunsten står i avhengighetsforhold til den virkelighet som etterlignes, men diktningen er ikke en reproduksjon av virkeligheten ettersom dikteren skaper et eget verk.
Aristoteles var på måter en overveldende filosof som dominerte mange emner: fysikk, metafysikk, poesi, teater, musikk, logikk, retorikk, politikk, etikk, biologi og zoologi. Sammen med Platon er han en av de viktigste innen vestlige filosofi. Hans syn på fysikk strakte seg langt inn i renessansen. Innenfor biologien ble hans observasjoner først korrigert på 1800-tallet. Hans verker inneholder de første kjente formelle studiene av logikk. Innen metafysikk har «aristotelisme» hatt stor innflytelse på filosofien i jødedommen og islam under middelalderen, og fortsetter å påvirke kristen teologi. Hans interesseområder var enormt, og med hans død gikk den klassiske tid i gresk litteratur mot sin slutt.
Hellenistisk tid
Alexandria i det nordlige Egypt ble fra 200-tallet f.Kr. det mest framstående sentrum for gresk kultur. Byen trakk seg også en stor jødisk befolkning, og ble således det største sentrum for jødisk lærdom i oldtidens verden, og den hebraiske Bibelen ble oversatt til gresk, Septuaginta, som var fremste litterære produktet som kom ut av jødedommen og den hellenistiske kulturen. Se egen artikkel, Hellenistisk jødedom. I tillegg ble byen et betydelig brennpunkt for utviklingen av kristen tankegang. Museion, eller egentlig «Museenes helligdom» (som har gitt ordet museum), som innbefattet et bibliotek og en skole, ble grunnlagt av Ptolemaios I av Egypt. Denne institusjonen var fra begynnelsen påtenkt å være et stort internasjonalt lærested og samling av litteratur og bøker. Biblioteket kom til sist til å inneholde mer enn en halv millioner bind eller bokruller, de fleste på gresk. Det tjente som et oppbevaringssted for alle greske verker fra den klassiske tiden som kunne bli funnet.
Kontakten med andre kulturer førte til en synkretisme og innlån. Naturvitenskapen kom på alvor inn i den greske kulturen, tilsvarende med hermetisme, et begrep som viser til mystiske filosofen Hermes Trismegistos. Kjennetegnene for den greske litteraturen under hellenismen er at de sentrale sjangrene fra klassisk tid ble overgitt til fordel for nye, kortere formater som kortepos (epyllion), idyller (korte dikt) og epigram. Blant annet Meleagros av Gadara satte sammen antologier av epigrammer. Komedien kom tilbake mot slutten av hellenismen med blant annet Menander (død 291 f.Kr.), den fremste representant for den «nye komedie» i den athenske komedietradisjonen.
Hellenistisk poesi
Poesien blomstret i Alexandria i løpet av 200-tallet f.Kr. De fremste alexandrianske poetene var Theokrit fra Syrakus (død 250 f.Kr.), Kallimakhos (død ca. 240 f.Kr.) og Apollonios Rhodios (død ca 215 f.Kr.). Hyrdediktning, også kalt for pastoral diktning eller bukolisk diktning, en form for idyller som ble skapt av Theokrit var kanskje den viktigste nyskapelsen, en sjangre som den romerske dikteren Vergil senere kom til å etterligne i hans verk Bucolica.
Kallimakhos, som levde på samme tid som Theokrit, arbeidet hele sitt voksne liv i Alexandria, satte sammen en katalog av biblioteket. Kun fragmenter av hans diktning har blitt bevart for ettertiden. Det mest kjente verket var Aetia (Årsakene). Det er en form for poesi som er kalt elegi eller klagesang, og i fire bøker forklarer han den legendariske opprinnelsen til obskure, uklare skikker, festivaler, og navn. Dens struktur ble modell for arbeidene til den romerske poeten Ovidius. Av hans klagesanger for særskilte anledninger er det best kjente Berenices hårlokk, et stykke hofflyrikk som senere ble tilpasset av den romerske dikteren Gaius Valerius Catullus. Kallimakhos skrev også korte dikt for særskilte anledninger, og minst en kort epikk, Ibisene, som var rettet mot hans tidligere elev Apollonios Rhodios.
Apollonios fra Rhodes ble født en gang rundt 295 f.Kr. og huskes best for sitt epos Argonautika om Jason og hans skipskamerater på søken etter det gylne skinn. Apollonios studerte under Kallimakhos, men de ble uvenner. Han tjente også som bibliotekar i Alexandria i rundt 13 år. Bortsett fra Argonautika skrev han dikt om grunnleggelsen av byer foruten et antall epigrammer. Vergil var også sterkt påvirket av Argonautika under skrivingen av sitt store epos Æneiden. Mindre kjente poeter var blant andre Aratos fra Soloi og Herodas. Førstnevnte skrev Phaenomena, en poetisk versjon av en avhandling om stjernene av Eudoksos fra Knidos. Herodas skrev mimer som minnet om de til Theokrit. Hans verker antyder hva som var populært på hans tid. Mimer og pantomime var populær underholdning i tidlig romersk tid.
Hellenismen under Romerriket
Overgangen fra bystatene til imperiet påvirket filosofien i stor grad, fokuset skiftet fra politisk teori til personlig etikk, og gresk litteratur fortsatte å blomstre både under etterfølgerne, særlig Ptolemeerdynastiet, som siden under romersk styre. Romerske forfattere eller retorikere støttet seg på greske modeller, og gresk litteratur av alle typer fortsatte å bli lest og produsert av både de med gresk som morsmål som senere greskskrivende romere. Selv Marcus Aurelius (død 180 e.Kr.) skrev sin Meditasjoner på gresk framfor på morsmålet latin. En merkbar karakteristikk fra denne perioden er framgangen av litterær kritikk og vurdering som sjanger som særlig ble eksemplifisert av navn som Longinos (også referert til Pseudo-Longinus) og Dionysios fra Halikarnassos. Den greske roman er blant annet belyst med Kallirhoe av Khariton fra Afrodisias, og ble bevart for ettertiden med et nødskrik i et eneste manuskript.
De mest betydningsfulle historikere i tiden etter Aleksander den store var Timaios fra Tauromenion, Polybios, Diodorus Siculus, den før nevnte Dionysios fra Halikarnassos, Appian og særlig Plutark. Eratosthenes skrev om astronomi og geografi, men hans tekster kjennes hovedsakelig fra senere sammendrag. Den før nevnte Galenos la grunnlaget for medisinen på 200-tallet e.Kr., og hans medisinske tekster hadde mektig innflytelse på legekunsten i de neste 1400 år. Geografiske skisser av geografen og historikeren Strabo er likeledes bevart i kun et manuskript. Den før nevnte Klaudios Ptolemaios hadde stor innflytelse på romerne med verket Den matematiske samling, og som nær hadde gått tapt om det ikke hadde vært for en arabisk avskift. Filosofen Epiktetos, død ca 135 e.Kr. har blitt assosiert med moralfilosofien til stoikerne. Diogenes Laertios på 200-tallet e.Kr. var forfatteren bak et senantikt filosofihistorisk verk bestående av 10 bøker, som er den viktigste sekundærkilden som er på området.
Den kristne Bibelen med Det nye testamente, ble skrevet av forskjellige forfattere i varierende kvalitet på koiné gresk i løpet av de første hundre årene e.Kr., de viktigste tekstene var Evangeliene, og epistlene til Paulus. Som litterære tekster fikk disse enorm betydning i årene etter, men ble raskt oversatt til andre språk, og opphørte da å være utelukkende en unik gresk tekst.
Rositsa Dimitrova
Rositsa Dimitrova (Росица Димитрова født 21. februar 1955), bulgarsk volleyballspiller som deltok i de olympiske leker 1980 i Moskva. Dimitrova vant en olympisk bronsemedalje i volleyball under OL 1980 i Moskva. Hun var med på det bulgarske laget som kom på tredjeplass i volleyballturneringen for damer bak Sovjetunionen og Øst-Tyskland. Bulgaria tapte semifinalen mot Øst-Tyskland med 2-3 men vant bronsefinalen med 3-2 over Ungarn. Dimitrova spilte fire kamper i OL-turneringen.
The Delgados
The Delgados var et indieband som ble dannet i Hamilton i South Lanarkshire i Skottland i 1994 og ble oppløst i 2005.
Biografi
Bandet ble dannet etter at vennene Alun Woodward, Stewart Henderson og Paul Savage ble kastet ut av bandet «Bublegum». De fikk følge av Savages daværende kjæreste Emma Pollock og tok navn etter syklisten Pedro Delgado som er mest kjent for å ha vunnet Tour de France.
Deres første offentlige utgivelse, fikk de da sangen «Liquidation Girl» ble tatt med på samleplaten Skookum Chief Powered Teenage Zit Rock Angst fra Nardwuar the Human Serviette. I stedet for å prøve å få platekontrakt med et eksisterende plateselskap, dannet bandet i stedet sitt eget selskap, Chemikal Underground, som ikke bare har gitt ut Delgados plater, men også flere andre lokale band, blant dem band som Mogwai and Arab Strap. Chemikal Undergrounds første utgivelse var selvfølgelig med The Delgados, og var deres første singel «Monica Webster / Brand New Car». BBCs veteran-DJ John Peel hørte singelen, og den ble en av hans favoritter og ble spilt mer enn ti ganger i hans program.
Kostnadene forbundet med Chemikal Undergrounds andre utgivelse, singelen «Disco Nation 45» av bandet Bis gjorde at selskapet ikke var i stand til å utgi The Delgados neste singel, «Lazarwalker». Den ble derfor utgitt på det londonbaserte selskapet Radar Records. Radar gav bandet et tilbud om en kontrakt med dem på fem album, men The Delgados avslo tilbudet og fikk i stedet Radars bandspeider, Graeme Beattie, til å jobbe for Chemikal Underground i stedet.
Enda en singel, «Cinecentre», kom tidlig i 1996, og bandet sjonglerte mellom å jobbe med plateselskapet, turnere og å spille inn debutalbumet sitt. Arbeidet med plateselskapet ble ikke mindre hektisk av at Bis på denne tiden opptrådte på Top of the Pops. The Delgados slapp så to nye singler, denne gangen hentet fra albumet Domestiques som ble utgitt 28. oktober 1996. Begge singlene fikk mye skryt, og sangen «Under Canvas, Under Wraps» fikk spesiell oppmerksomhet fra John Peels program på BBC.
Det andre albumet kom ut i 1998 Peloton – også dette en referanse til sykling – gjorde bandets musikalske spekter bredere. Albumet inneholdt flere stilarter og mer komplekse arrangementer, og det fikk svært gode kritikker. Platen solgte ikke særlig mye, men singelen «Pull the Wires From the Wall» ble The Delgados første listeplassering i Storbritannia, der den kom på 69.-plass på singellisten. Også denne singelen fikk stor oppmerksomhet av John Peel, og toppet hitlisten i programmet hans.
Utviklingen fortsatte med The Great Eastern i 2000. Platen som ble produsert av David Fridmann hadde store innslag av orkester i sangene, og sangene byttet ofte takt og rytme. Også denne platen fikk skryt av kritikerne, men solgte heller ikke noe særlig, bortsett fra til bandets tilhengere. Den første singelen, «American Trilogy», kom på 61.-plass på den britiske hitlisten, og albumet ble nominert til en Mercury Music Prize. Fire av sangene kom inn på John Peels hitliste, to i topp ti.
Dette mønsteret gjentok seg så på bandets fjerde album Hate som ble utgitt på Mantra Records i stedet for bandets eget plateselskap. Platen var populær blant kritikerne og dem som stemte på hitlisten i Peels program, men slo ikke gjennom til det store publikumet. Sangene «The Light Before We Land» og «Woke From Dreaming» ble brukt i animeserien Gunslinger Girl, noe som gjorde at bandet ble hørt av et nytt publikum.
The Delgados kom tilbake til sitt eget plateselskap med albumet Universal Audio i 2004. Dette albumet markerte et steg tilbake fra orkesterlydbildet de hadde blitt kjent for på de to foregående platene, og tilbake til et enklere og mer popaktig lydbilde,
I april 2005 erklærte bandet seg oppløst, da bassisten Stewart Henderson trakk seg fra bandet. Han mente det var vanskelig å «bruke så mye av tiden og energien min på noe som det virker som aldri vil få den oppmerksomheten og respekten jeg føler det fortjener.» De fire vennene fortsatte å drive Chemikal Undreground sammen. Emma Pollock og Alun Woodward startet arbeid med soloprosjekter, mens tormmeslageren Paul Savage konsentrerte seg om å jobbe som produsent i bandets studio, Chem19 i Hamilton i tillegg til et nytt studio.
En dobbelplate med 29 spor, The Complete BBC Peel Sessions ble sluppet 12. juni 2006.
Diskografi
Alle titler på Chemikal Underground om ikke noe annet blir oppgitt.
Resitativ
Resitativ (av italiensk recitare: «foredrag») er talenær sang (sang som minner om tale) brukt i operaer, kantater, messer og oratorier, som i ulike utforminger har vært i bruk siden ca. 1600. Opphavet ligger i monodi, en musikkform som ble utviklet i Italia i overgangen mellom renessansen og barokken. Utviklingen av resitativet er tett knyttet til generalbassen.
Under framføringen av et resitativ kan sangeren i varierende grad deklamere teksten rytmisk fritt: seccoresitativet som bare akkompagneres av en basso continuo tillater den største rytmiske friheten, mens accompagnato-resitativet har orkesterstøtte, noe som fører til at den rytmiske friheten blir mindre.
I operaformene seria og buffa drives handlingen framover under resitativene, mens ariene sjelden inneholder annet enn statiske betrakninger.
Et kjent resitativ er introduksjonen av hovedtemaet Freude, schöner götterfunken... på begynnelsen av siste sats i Beethovens 9. symfoni.
Oseaniamesterskapet i fotball for kvinner 2007
Oseaniamesterskapet i fotball for kvinner 2007 var det åttende oseaniamesterskap i fotball for kvinner. Turneringen foregikk i Lae i Papua Ny-Guinea mellom den 9. og den 13. april.
Som i tidligere mesterskap var dette kvalifiseringen til VM i fotball for kvinner, og vinneren kvalifiserte seg direkte til VM i 2007.
Stangaland
Stangaland (Kopervik Herred) er en av de største bydelene i Kopervik i Rogaland fylke, men var tidligere en selvstendig kommune. Opprinnelig (fra 1837) var Stangaland del av Avaldsnes formannskapsdistrikt.
1. januar 1909 ble Stangeland skilt ut som egen kommune med 1001 innbyggere med navnet Kopervik Herred. I 1917 ble navnet endret til Stangaland, da det var problematisk å skille mellom Kopervik Herred og Kopervik bykommune. Før sammenslåingen av Karmøy-kommunene i 1965 var det snakk om en sammenslåing av Kopervik bykommune og Stangaland. Dette ble ikke noe av, siden regjeringen startet de omfattende sammenslåingene av kommuner på 1960-tallet.
Oseaniamesterskapet i fotball for kvinner 2007
Turneringen
Landene som var påmeldt, var: I tillegg til vertslandet, Papua Ny-Guinea.
Stangaland
1. januar 1965 ble Stangaland sammen med Avaldsnes, Kopervik, Skudenes, Skudeneshavn, Torvastad og Åkra kommuner slått sammen til den nye Karmøy kommune. Stangaland hadde ved sammenslåingen 2 678 innbyggere. I tiden etter kommunesammenslåingen har Kopervik-området ekspandert og Stangeland har blitt en helt integrert del av Kopervik by og er som tidligere nevnt en av de største delene av Kopervik.
Oseaniamesterskapet i fotball for kvinner 2007
Turneringen
Før man fikk organisert lagene i grupper, trakk Cookøyene, Fiji, Ny-Caledonia, Samoa, Tahiti og Vanuatu seg. De fire gjenværende lagene dannet en miniturnering.
Stangaland
Eksterne lenker
Stangaland kommune på arkivportalen.no
Anders Larsen
Anders Larsen er et vanlig navn i Norge med over 100 bærere i 2007.
Anders Larsen kan sikte til:
Neo Jie Shi
Neo Jie Shi (født 20. mai 1985) er en singaporsk friidrettsutøver som konkurrerer i maraton.
Hun representerte Singapore under Sommer-OL 2016 i Rio de Janeiro, der hun ble nummer 131 i maratonløpet.
Bele kraftverk
Bele kraftverk er et vannkraftverk ved Hamnesfjorden i Surnadal kommune i Møre og Romsdal.
Det er et elvekraftverk som utnytter et fall på 377 meter i Beleelva.
Installert effekt er 2,7 MW fra en peltonturbin. Årsproduksjon er 8,5 GWh.
Clemens kraftverk AS eier 51% av Bele Kraft AS.
Shenyang damplokomotivmuseum
Shenyang damplokomotivmuseum (forenklet kinesisk: 沈阳蒸汽机车博物馆, pinyin: Shenyang zhengqi jiche bowuguan, engelsk: Shenyang Steam Locomotive Museum), tidligere kalt Shenyangjernbanens dampflokomotivutstillingshall (沈阳铁路蒸汽机车博物馆, Shenyang tielu zhengqi jiche chenlieguan), er det største damplokomotivmuseum i Folkerepublikken Kina. Det har utstilt damplokomotiver fra ni land. Museet ligger i bydistriktet Tiexi i Shenyang.
Talorchestia quadrimana
Talorchestia quadrimana er en art i slekten Talorchestia innenfor tangloppefamilien av ordenen Senticaudata, som inngår i gruppen av amfipoder.
Nazareth (Belgia)
Nazareth er en kommune i den belgiske provinsen Øst-Flandern.
Talorchestia rectimana
Talorchestia rectimana er en art i slekten Talorchestia innenfor tangloppefamilien av ordenen Senticaudata, som inngår i gruppen av amfipoder.
Kenneth I av Skottland
Kenneth I mac Alpin (skotsk-gælisk: Cináed mac Ailpín; moderne gælisk: Coinneach mac Ailpein; født 810, død 13. februar 858) var konge av Dalriada fra 834 og konge av pikterne, og således i henhold til den nasjonale myte, den første konge av skottene og Skottland. Han fikk senere det smigrende posthume tilnavnet An Ferbasach, «Erobreren». Den slekt som hersket over Skottland for det meste av middelalderen hevdet å nedstamme fra ham.
Bestridt kongedømme
Kenneth i mytene, erobreren av pikterne og grunnleggeren av kongedømmet Alba (forløperen til Skottland), ble født i århundrene etter at den virkelige Kenneth var død. I styret til Kenneth II (Cináed mac Maíl Coluim), da Krønike om kongene av Alba ble satt sammen, skrev annalisten:
På 1400-tallet la Andrew av Wyntoun til fortellingen i Orygynale Cronykil om Skottland (= Den originale krøniken om Skottland), en historie på vers:
Da den humanistiske lærde George Buchanan (1506–1582) skrev Rerum Scoticarum Historia på 1570-tallet ble en rekke skumle detaljer lagt til fortellingen. Buchanan la til en redegjørelse om hvordan Kenneths far hadde blitt myrdet av pikterne, og en detaljert redegjørelse, men fullstendig uten understøttelse, av hvordan Kenneth hevnet ham og erobret Piktland. Buchanan var ikke like godtroende som andre, og han inkluderte ikke fortellingen om MacAlpins forræderi, en fortelling som stammer fra Giraldus Cambrensis (Gerald av Wales), som benyttet på nytt en fortelling om saksisk forræderi under et gjestebud i Geoffrey av Monmouths i stor grad oppdiktete Historia Regum Britanniae.